**ԵՐԵՎԱՆԻ ԱՎԱԳԱՆՈՒ**

**«ՄԱՅՐ ՀԱՅԱՍՏԱՆ» ԽՄԲԱԿՑՈՒԹՅԱՆ**

**ԱՆԴԱՄ ԱՐՄԵՆ ՔՈՉԱՐՅԱՆԻՆ**

Հարգելի՛ պարոն Քոչարյան,

ի պատասխան Ձեր 04.09.2024թ. հ. 267-2024թ. գրության՝ տեղեկացվում է.

Նար-Դոսի փողոցի հ.36/14 հասցեում առկա ծառերն, ահազանգերի հիման վրա, գտնվել են «Կանաչապատում և շրջակա միջավայրի պահպանություն» ՀՈԱԿ-ի մասնագիտական բաժնի մշտադիտարկման ներքո: Համաձայն իրականացված մոնիթորինգի՝ տվյալ հասցեում ծառերի վերգետնյա քիմիական պայքարի միջոցառումների իրականացման անհրաժեշտություն չի արձանագրվել: Տարածքում առկա ինվազիվ թխկի հացենիատերև ծառատեսակը կենսունակ է, վնասատուներ կամ հիվանդությունների ախտանիշներ առկա չեն, իսկ տերևների այրված հատվածները պայմանավորված են սեզոնային բնույթ կրող ջերմային սթրեսով, որով և բնորոշվում են քաղաքում առկա բազմաթիվ ծառերը: «Կանաչապատում և շրջակա միջավայրի պահպանություն» ՀՈԱԿ-ը ծառերի սրսկման աշխատանքներ իրականցնում է ըստ անրաժեշտության՝ միայն նախօրոք կատարված մոնիթորինգի և մասնագիտական եզրակացության հիման վրա:

ԵՐԵՎԱՆԻ ՔԱՂԱՔԱՊԵՏԱՐԱՆ